સ્કિન-ટાઇપના હિસાબે મેકઅપ ન કરવાથી તમારી સ્કિન પર સાઇડ-ઇફેક્ટ થઈ શકે છે. આ વિશે જણાવતાં ડર્મેટોલૉજિસ્ટ સ્વપ્નિલ સંઘવી કહે છે, ‘જો તમારી સ્કિન ઑઇલી હોય અને તમે ઑઇલ-બેઝ્ડ પ્રોડક્ટ વાપરશો તો તમારી સ્કિન પર પિમ્પલ આવી શકે છે. તમારો ફેસ વધારે ઑઇલી લાગશે. ડ્રાય સ્કિનવાળા જો સ્કિન-ટાઇપ પ્રમાણે પ્રોડક્ટ ન વાપરે તો તેમની સ્કિન વધારે ડ્રાય થાય છે. એ સિવાય સ્કિન પર જલન પણ થાય છે. સેન્સિટિવ સ્કિન હોય કે કોઈ પણ સ્કિન, પ્રોડક્ટ હંમેશાં બ્રૅન્ડેડ જ વાપરો. વારંવાર એને બદલો નહીં, કેમ કે જો તમને અમુક કંપનીની પ્રોડક્ટની ઍલર્જી હશે તો તમારી સ્કિન લાલ થઈ જશે. એ સિવાય સ્કિન વધારે ડ્રાય થઈ જાય છે. ફેસ પર ફોડીઓ આવશે અને ખંજવાળ પણ થઈ શકે છે. બની શકે તો મેકઅપ સુગંધરહિત હોવો જોઈએ, કેમ કે સુગંધિત પ્રોડક્ટથી ઍલર્જી થઈ શકે છે. એમાં કેમિકલ આવી જાય છે. હવેના મેકઅપમાં નૉન-કૉમેડોજેનિક લખેલું આવે છે જે પિમ્પલ-ફ્રી હોય છે.’